OpenLLM-France/wikimedia huggingface dataset:
# Mephitidae

Mofeta edo Mephitidae ugaztun haragijale familia bat da. Oso ezagunak dira mehatxupean isurtzen duen gai kirastunagatik. Mofetaren larrua, bestalde, oso preziatua da.

## Ezaugarriak eta jokaerak

Ezaugarririk nabarmenena du usain txarra, kirastuna, uzkiko guruinek isurtzen dutena. Mofetak isurtzen du kirats hori bere burua arriskupean ikusten duenean. Isuri aurretik, mofeta bakoitzak jarrera bat hartuko du, espeziearen arabera: batzuek buztana jasoko dute, beste batzuek, ostera, atzeko hankak. Edozein modutan, arrisku egoeretan, espezie guztiek egiten dute soinu zorrotz bat.
Ile gehiena beltza eta distiratsua du, eta bizkarraren alde banatara bi zerrenda zuri ditu, lepotik buztaneraino. Omniboroa edo orojalea da, intsektuak jan ditzake, arrautzak, fruituak, ugaztun txikiak, txoriak eta eztia. Jeneralean, gauez ibiltzen da janari bila.
Mofeta emea 55 egun izaten da umedun, eta 1 eta 10 ume egin ditzake. Horiek amaren esnea edaten dute, 10 bat astez.

## Habitat edo berezko ingurunea

Mofetak zuloetan bizi dira, emeek egiten baitituzte neguan, eta bertan igarotzen dute lozorro aldi bat, nahiz eta hori ez den iristen erabateko hibernaziora.
Zenbaitetan partekatzen dituzte zuloak otsoekin eta mapatxeekin.

## Generoak eta espezieak

Garai batean adituek jo dituzte mofetak mustelidoen subfamiliakotzat, harik eta ADN ikerketa lan batek Mephitidaen familian kokatu zituen. Gaur egun, mofetak 11 familiatan sailkatzen dira, 4 generotan banatuta:
* Generoa: Mephitis
** Mephitis mephitis Mofeta arrunta edo marraduna
** Mephitis macroura Mofeta txanoduna
* Generoa: Spilogale
** Spilogale gracilis Mendebaleko mofeta motaduna
** Spilogale putorius Ekialdeko mofeta motaduna
** Spilogale pygmaea Mofeta orbandu pigmeoa
* Generoa: Conepatus
** Conepatus mesoleucus
** Conepatus leuconotus
** Conepatus semistriatus
** Conepatus chinga
** Conepatus castereus
** Conepatus humboldtii
** Conepatus rex
* Generoa: Mydaus
** Mydaus javanensis Teledu edo Malaiako mofeta kirastuna
** Mydaus marchei Palawango mofeta kirastuna
* Datuak: Q83244
* Multimedia: Mephitidae / Q83244
* Espezieak: Mephitidae
# Meols

Meols, Ingalaterrako ipar-mendebaldean dagoen udalerri bat da, Merseyside konderrian. Wirral penintsulan dago.
2011n 5.110 biztanle zituen.
* Datuak: Q1616766
* Multimedia: Meols / Q1616766
# Meottomyces dissimulans

Meottomyces dissimulans onddo espezie bat da. Ez du interes gastronomikorik.
Sinonimoa: Phaeogalera oedipus.

## Deskribapena

Kapela: Lirdingatsua, 2 eta 4 cm bitarteko diametrokoa, hasieran ganbila, gero lau samarra eta pixka bat hondoratua, arre-horixka kolorekoa, arre-oliba antzekoa, okre-arrexka, ertz ildaskatu argiagoarekin, eta errezelaren hondar zurixkekin, kapelaren ertzean gutxienez ikus daitezkeenak.
Orriak: Itsatsitik dekurrenteetara, zabal, hasieran zurixkak, gero arre-grisaxkak ertz zurixkarekin.
Orri dekurrenteak: Hanka ukitzeaz gain, beherantz jarraitzen duten orriak.
Hanka: 4 eta 6 cm bitarteko garaierakoa eta 0,2 eta 0,5 cm bitarteko lodierakoa, zurixka-arrexka kolorekoa, eraztun kortiniforme edo mintzezko samarrarekin.
Haragia: Usain eta zapore berezirik gabea.

## Jangarritasuna

Ez du balio sukaldaritzarako.

## Sasoia eta lekua

Udazkenean eta neguan; hostozabalen eta koniferoen hostoetan eta egur hondarretan. Leku oso hezeetan.

### Banaketa eremua

Mendebaldeko Kanada eta Ameriketako Estatu Batuak, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 470 or. ISBN 84-404-0530-8..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 254 or. ISBN 84-282-0865-4..

## Kanpo estekak

* Datuak: Q52440402
* Multimedia: Meottomyces dissimulans / Q52440402
# Meppel

Meppel (entzun) Herbehereetako Drenthe probintziako herria da. 2010eko urtarrilaren 1eko erroldaren arabera, herriak 32.399 biztanle zituen.

## Ikus, gainera

* Drenthe

## Kanpo estekak

* (Nederlanderaz) Udalaren webgunea.
* Datuak: Q60425
* Multimedia: Meppel / Q60425
# Meppen

Meppen Alemaniako udalerria da. Saxonia Beherea estatuan dago, [[Emsland barrutia|Emsland]] barrutian. 2014an 34.109 biztanle zituen 188,34 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q15977
* Multimedia: Meppen / Q15977
# Montgermont

Montgermont (bretainieraz Menezgervant) Ille eta Vilaine departamenduan dagoen Bretainiako udalerria da.

## Kanpo estekak

* Datuak: Q230365
* Multimedia: Montgermont / Q230365
# Meyenburg

Meyenburg Alemaniako hiri-udalerri bat da, Brandenburgo estatuan. Azken zentsuaren arabera 2.090 biztanle zituen, 50,74 kilometro koadroko azaleran.

## Kanpo estekak

* Datuak: Q628105
* Multimedia: Meyenburg / Q628105
# Meyer

Meyer abizena da:

## Pertsonak

* Agnes Meyer Driscoll (1889–1971), Estatu Batuetako kriptoanalista
* Conrad Ferdinand Meyer (1825–1898), Suitzako poeta
* Janne Friederike Meyer (1981), zaldizko alemaniarra
* Lena Meyer-Landrut (1991), alemaniar abeslaria
* Marta Meyer de Landó (1940–2005), paraguaitar arkitektoa eta idazlea
* Mary Pinchot Meyer (1964), estatubatuar kazetari eta margolaria
* Russ Meyer (1922–2004), estatubatuar zinema-zuzendaria
* Stephenie Meyer (1973), Ameriketako Estatu Batuetako eleberrigilea
* Wilhelm Meyer-Lübke (1861–1936), suitzar hizkuntzalari, erromanista eta hispanista
# Mexytocerus

Mexytocerus Lecithoceridae familiako tximeleta genero bat da. Bere espezie tipoa Mexytocerus enigmaticus da.

## Espezieak

| Espeziea | Irudia | Egoera |
| Mexytocerus enigmaticus | | daturik gabe |

## Kanpo estekak

* Datuak: Q18522006
# Mey (Highland)

Mey, Eskoziako Highland eskualdeko udalerri bat da, Caithness barrutian. John o' Groats udalerritik 6 milia mendebaldera eta Meyko aintziratik milia erdira dago.
Meyko gaztelua udalerritik milia bat ipar-ekialdera dago, Mayko badiaren gain.

## Kanpo estekak

* Datuak: Q6826333
# Moon River

Moon River (euskaraz Ilargiaren Ibaia) 1961an Johnny Mercer estatubatuar musikagileak hitzak idatzi eta Henry Mancini estatubatuar musikagileak doinua konposatu zuten abesti bat da.
1961eko Breakfast at Tiffany's film ospetsuaren soinu bandako abesti eta ikur ezaguna bilakatu zen, bai eta zinemaren historiako doinu ospetsuenetako bat ere. Urte hartako Jatorrizko abesti onenaren Oscar Saria irabazi zuen. Ordutik aurrera abesti hau filma honekin eta amodio edo maitasunarekin lotu ohi da.
Bestalde, urte hartako Grabazio Onenaren Grammy Saria ere irabazi zuen.

## Kanpo estekak

* Moon River abestia entzungai. Audrey Hepburnek abestutako bertsioa. (Ingelesez)
* Datuak: Q832948
# Moonachie (New Jersey)

Moonachie New Jerseyko borough bat da. Bergen konderrian kokatua dago. 2010ean 2.708 biztanle zituen, 4,31 kilometro koadrotan banatuta.

## Ikus, gainera

* Bergen konderria

## Kanpo estekak

* Datuak: Q1089562
* Multimedia: Moonachie, New Jersey / Q1089562
# Moonlander

Moonlanderra pultsatuz jotzen diren 6 hari eta erresonantzia harmoniko bidez bibratzen duten beste 12 dituen gitarra elektriko bat da. Tresna honen sortzailea Yuri Landman izan zen. 2006ko azaroan Yuri Landman Sonic Youth taldearekin harremanetan jarri zen eta hauekin aipaturiko musika tresna eraikitzea adostu zuen. Bi hilabeteren buruan musika tresna honen bi kopia egin zituen: Bata Sonic Youth taldeko gitarrajolea den Lee Ranaldorentzat eta bestea Yuri berarentzat.

## Ikus, gainera

* Moodswingerra Liarsena 2006
* Springtime Ia, Blood Red Shoesena eta Springtime IIa, Lou Barlowrena

## Kanpo estekak

* Datuak: Q2613413
* Multimedia: Moonlander / Q2613413
# Moon sistema

Moon sistema itsuentzat eginiko idazkera sistema da, itsuek irakurri eta idatzi ahal izan dezaten. Sistema honen aldekoek Braille baino errazago ulertzen dela diote. Moon sistema helduaroan ikusmena galdu duten eta dagoeneko letren forma ezagutzen duten pertsonen artean batez ere erabiltzen da.

## Historia

Moon sistema William Moonek (1818-1894) garatu zuen. Escarlatina jota, 21 urterekin ikusmena galdu zuen eta ume itsuen irakasle bihurtu zen. Bere ikasleek lehendik zeuden idazketa-sistemak erabiliz irakurtzen ikasteko zailtasunak zituztela deskubritu eta bere sistema propioa asmatu zuen.
Moonek 1843an formulatu zituen bere ideiak lehen aldiz eta 1845ean argitaratu zuen eskema.

## Printzipioak

Braille letrak ez bezala, Moon letrak kurbek, angeluek eta lerroek osatzen dituzte. Alfabeto osoak bederatzi karaktere hainbat orientaziotan baino ez ditu. Zazpiehun karaktere inguru sartzen dira A4 orri batean.
Moon testuak prestatzea nahiko zaila denez, gaur egun ez da oso ezaguna. Orain laurehun bat lagunek erabiltzen dute, gehienak Erresuma Batuan bizi direnak. Herbehereetako eta Alemaniako zenbait hezkuntza-erakundetan ere irakasten da.
Moon zenbakiak :
| Hasiera | 1 | 2 | 3 | 4 | 5 |
| 6 | 7 | 8 | 9 | 0 | |

## Beste hizkuntzak

Ningbon, misiolari ingeles kristauek Moon sistema erabiltzen zuten itsuei irakurtzen irakasteko. Ningboko dialektoan hitz egiten zuten misiolariek «Adineko behartsuentzako etxea» zuzentzen zuten, non jende gehienak itsuak ziren. 1874an, misiolari ingeles batek gazte itsu bati Moon sisteman idatzitako ningboko dialektoa erromanizatua irakurtzen irakatsi zion. Orduan, Ebanjelioa Lukasen arabera bi liburuki handitan Moon sistemara transkribatu zen. Ebanjelioa Markoren arabera Moon sistemara transkribatu zen mandarinera erromanizatua erabiliz, baina tonu-markarik gabe.

## Erreferentziak

* ↑ (Ingelesez) Farrell, Gabriel. (1956). The Story of Blindness. Harvard University Press, 102 or..
* ↑ (Ingelesez) Stothert-Maurer, Molly; Arnott, Jennifer; Hale, Jennifer. (2016). «Read by Touch: Stewarding the Reading and Writing Collection at the Perkins School for the Blind» Preservation, Digital Technology & Culture 45 (1): 17-26. https://www.degruyter.com/document/doi/10.1515/pdtc-2015-0026/html.
* ↑ (Ingelesez) «The First Chinese Railway—China, Tientsin, and Kaiping Railway» Scientific American 27.

## Kanpo estekak

* Datuak: Q918391
* Multimedia: Moon alphabet / Q918391
# Mooncoin

Mooncoin (irlanderaz: Móin Choinn) Irlandako udalerri bat da, Kilkenny konderrian dagoena. 2011ko erroldaren arabera 1.166 biztanle zituen.

## Kanpo estekak

* Datuak: Q3776881
* Multimedia: Mooncoin / Q3776881
# Moondance (Van Morrison)

Moondance (euskaraz Ilargi dantza) 1970. urtean Van Morrison irlandar abeslariak izen bereko Moondance diskoaren barnean kaleratu zuen abesti bat da.

## Kanpo estekak

* Van Morrison abeslariaren Moondance abestia entzungai (Ingelesez)
# Moone

Moone (irlanderaz: Maen Colmcille) Irlandako udalerri bat da, Kildare konderrian dagoena. 2013ko erroldaren arabera 1.195 biztanle zituen.

## Kanpo estekak

* Datuak: Q4307059
* Multimedia: Moone / Q4307059
# Moon Palace

Moon Palace 1989an Paul Benjamin Auster eleberrigile estatubatuar ezagunak idatzitako eleberria da.

## Laburpena

Liburuaren protagonista Marc Stanley Fogg da, honek bere osaba Victor-ekin hezi zen, bere aitaren informazioa ez zeukalako eta bere ama berak 11 urte zituenean hil zelako. Marco bizitza on bat zeukan, baina bere osaba hil zenean, soilik berak utzitako liburuak eta klarinetea gelditu zitzaion herentzia moduan. Marco etxean bizirauteko diru gutxi gelditzen zaio, beraz hilabete askotan zehar bere bizi kaliatean murrizketak egin arren, kalean bizitzea soilik geratzen zaio, txirotasun eta bakardadean eroriz. Poki-poliki, kaleko bizitzara ohitzen da, eta Central Park-en alokatzen da, parke lasai bat delako. Hilabeteak pasata eta Marco gero eta txarrago egonez, Zimmer eta Kitty Wu (Zimmer Marcoren laguna zen), kaletik erreskatatzen diote. Honen ostean, asteak pasatzen ditu Zimmer-en etxean sendatzen eta dirua lortzeko aukera ikusten duenean, saintzaile moduan lan egiten du, Thomas Effing-ren etxean barne-laguntzaile moduan. Effing marrazkilari elbarri zahar bat da, eta Marco berarekin pasatzen duen denboran zehar Effing bere bizitzaren inguruko istorioa kontatzen dio. Istorio honen bitartez bizi izandako kuriositatezko bizitza kontatzen dio, eta Marco bere bizitzarekin erlazioa daukan informazioa ezagutzen du.

## Pertsonaia nagusiak

- Marco Stanley Fogg: postmodernitatearen pertsonai ohikoa kontsideratzen da. Pertsona ona, umila, eta inteligentea da. Liburuan zehar gizartean bizirauteko burutzen dituen gauzak eta bizitzen dituen esperientziak ikusi dezakegu.
- Thomas Effing “Julian Barber”: marrazkilari elbarri zahar bat da, gurpil aulki batean doa eta itsua den gizona ere bada. Nahiko berezia den pertsona da, askotan umore txarrean dago eta laguntzen dioten pertsonekin ordaintzen du.
- Solomon Barber: Effing-ren semea da, gizon jatorra eta sentibera. Fisikoki gorputz oso lodia du.
- Kitty Wu: Marc-ren neska laguna da. Oso emakume jatorra eta eskuzabala da. Musika asko gustatzen zaio eta oraindik gaztea denez, bizitza bizi nahi du, seme-alaba eduki gabe.

## Kanpo estekak

* Datuak: Q1944147
# Moonage Daydream (filma)

Moonage Daydream 2022ko Brett Morgen estatubatuar zinema zuzendariaren film dokumentala da.

## Sinopsia

Oharra: Atal honek istorio osoa edo amaiera argitzen du.
Gure garaiko artista handienetako batek, David Bowiek, kultura aldatzen eman ditu 50 urte baino gehiago. Orain arte ezezagunak ziren irudi eta antzezpen zoragarri eta kaleidoskopikoen bidez kontatua eta Bowieren hitzek eta musikak ainguratua, filmak mundu paregabe batean murgiltzeko proposamena egiten die ikusle-entzuleei.

## Erreferentziak

* ↑ www.sansebastianfestival.com

## Kanpo estekak

* Datuak: Q112454289
# Moonfleet (1955eko filma)

Moonfleet Fritz Langen 1955eko filma da, J. Meade Falkner idazlearen izen bereko eleberrian oinarritua, lauso bada ere.

## Argumentua

* Oharra: Atal honek istorio osoa edo amaiera argitzen du.
XVIII. mendean gara. John Mohune (Jon Whiteley) gazte umezurtza da, amaren lagun baten etxera bidaliko dutena, bertan hazi dadin. Johnen hartzailea, Jeremy Fox, (Stewart Grangerrek antzeztua), harreman bitxiak dituen pertsona da, gaizkile eta piraten laguna da eta.

## Aktoreak

| Aktorea | Pertsonaia |
| Stewart Granger | Jeremy Fox |
| George Sanders | Lord Ashwood |
| Joan Greenwood | Lady Ashwood |
| Jon Whiteley | John Mohune |
| Viveca Lindfors | Minton anderea |
| Jack Elam | Damen |
| Melville Cooper | Felix Ratsey |

## Kanpo estekak

* (Ingelesez) Moonfleet IMDB atarian
* Datuak: Q741686
# Michelle Jenner

Michelle Jenner Husson (Bartzelona, 1986ko irailaren 14a -) aktore kataluniarra da. Miguel Angel Jenner bikoiztailearen alaba da.

## Biografia

1986ko irailaren 14an jaio zen Bartzelonan. "La Salle de Bonanova" eskolan ikasi zuen, non antzerki, kantu eta dantza klaseetara joan zen.
Bi urte zituela, bere amak castingetara eraman zuen eta publizitate eta moda publizitate lanak egin zituen.
Sei urterekin bikoizten hasi zen, hasieran ume asko behar zituzten filmetan, baina harrezkero paper garrantzitsuagoak eman zizkioten.
Batxilergoa bukatzean Bartzelonako Nancy Tuñon antzezpen eskolara joan zen. Han, bakarrik hiruko lehenengo kurtsoa bukatu ahal izan zuen, Madrila joan behar izan baitzuen "Los Hombres de Paco" telesailaren atalak filmatzera.

## Lanak
### Bikoizketa

* Hermione, Harry Potterren filmetan. (2001, 2002, 2004, 2005, 2007)
* Violet Baudelaire, Una serie de catastróficas desdichas filman. (2004)
* Freda, Eraztunen Jauna - Bi dorreak filman. (2002)
* Kiara, Lehoi Erregea 2 filman. (1998)
* Chip, Ederra eta Piztia 2. 1997.
* Josué, La vida es bella. (1997)
* Debbie, Billy Elliot.
* Cindy Torbellino, Jimmy Neutronen.
* Juana (txikitan), Juana de arcon.
* Jane, Peter Panen - Regreso al país de nunca jamás.
* Maya Doolittle Doctor Doolittle I eta IIn.
* Cody, La Bendiciónen.

### Telebista

* Bichos & cía. la Sexta. (2006-gaur egun)
* Los Hombres de Paco. Antena 3, Sara Miranda antzeztuz. (2005-gaur egun)
* El cor de la ciutat. TV3.
* El analista catódico. la Sexta

## Publizitatea

* Telefónicaren iragarki bat.
* Patatas Cracks, Matutanorenak.
* Toy flotagailu eta jostailuen hiru iragarki.
* Andaluziako Junta
* Lindt Txokolateak.
* Freixenet.
* Kataluniako Generalitatea.
* Nenuco (Lorenzo).
* Portugesako: UNI 2 eta material didaktikoa.
* Nescafé.
* Ericsson.
* Errusiarako: Boomer txikleak
* Donetes
* Pantene.
* Herbal Essensacial
* Herbal Essence

## Ikus, gainera

* Bartzelonar ezagunen zerrenda

## Kanpo estekak

* (Gaztelaniaz) Webgune ofiziala
* (Gaztelaniaz) Michelle Jenner Fanclub
* Datuak: Q610296
* Multimedia: Michelle Jenner / Q610296
# Michelle Fairley

Michelle Fairley (1965eko irailaren 15a, Coleraine, Derry konderria) ipar irlandar aktore bat da. Game of Thrones telesailean Catelyn Tully pertsonaia antzeztu du.
* Datuak: Q262898
* Multimedia: Michelle Fairley / Q262898
# Michelle Gisin

Michelle Géraldine Gisin (Samedan, 1993ko abenduaren 5a) eskiatzaile suitzarra da. Neguko Olinpiar Jokoetan birritan izan da txapeldun olinpikoa Alpetar eskiko proba konbinatuan.

## Ibilbidea

2014ko Sotxiko Jokoetan txapeldun izan zen Dominique Gisin eskiatzailearen ahizpa gaztea da. Marc Gisin anaia ere eskiatzaile olinpikoa da.
Michelle Gisin 2008-2009 denboraldian hasi zen nazioartean lehiatzen, 15 urte zituela. 2010ko urtarrilean esate baterako Europako Kopan aritu zen St-Moritzen. Eskiatzaile suitzarraren lehenengo garaipenak gazte mailako Suitzako txaelketatan izan ziren 2011 eta 2012an. 2013ko Munduko Gazte mailako txapelketan zilarrezko domina eskuratu zuen eslalomean. 2014ko Sotxiko Jokoetan parte hartu zuen Dominique ahizparekin batera eta 28. postuan sailkatu zen eslalomean.
2017ko Munduko txapelketan bigarren egin zuen konbinatuan eta 2018ko Pyeongchangeko Jokoetan txapelduna izan zen.
2022ko Pekingo Jokoetan konbinatuko txapela berritu zuen eta horretaz gain Super-G proban brontzezko domina eskuratu zuen.

## Txapelketak

Neguko Olinpiar Jokoak :
| Urtea | Lekua | Domina | Proba |
| 2018 | Pyeongchang ( Hego Korea) | 01 ! | Konbinatua |
| 2022 | Pekin ( Txina) | 01 ! | Konbinatua |
| 2022 | Pekin ( Txina) | 03 ! | Super-G |
| Munduko txapelketak ||||
| Urtea | Lekua | Domina | Proba |
| 2017 | Saint-Moritz ( Suitza) | 02 ! | Konbinatua |
| 2021 | Cortina d'Ampezzo ( Italia) | 03 ! | Konbinatua |
| Munduko txapelketak (Gazte mailan) ||||
| Urtea | Lekua | Domina | Proba |
| 2013 | Mont St. Anne ( Kanada) | 02 ! | Eslaloma |

## Erreferentziak

* 1 2 «Alpine Young Guns: Michelle Gisin - FIS-SKI» web.archive.org 2015-09-24 (Noiz kontsultatua: 2022-02-26).
* ↑ «GISIN Michelle - Athlete Information» www.fis-ski.com (Noiz kontsultatua: 2022-02-26).
* ↑ (Gaztelaniaz) «Juegos de Invierno - Esquí: Gisin gana la Combinada en un amargo adiós de Vonn a los Juegos Olímpicos» Marca.com 2018-02-22 (Noiz kontsultatua: 2022-02-26).
* ↑ (Ingelesez) «Beijing 2022 Winter Olympics daily briefing: Gisin gold, Smith’s F-bomb» the Guardian 2022-02-17 (Noiz kontsultatua: 2022-02-26).
* ↑ (Gaztelaniaz) Revuelta, Raúl. (2022-02-17). «Michelle Gisin Wins Alpine Combined Gold in Beijing» Ski Paradise (Noiz kontsultatua: 2022-02-26).

## Kanpo estekak

* Datuak: Q5115280
* Multimedia: Michelle Gisin / Q5115280
# Michelle Kwan

Michelle Wingshan Kwan (Torrance, Kalifornia, 1980ko uztailaren 7a) patinatzaile artistiko estatubatuar ohia da.
Bere kirol-ibilbidean bi domina lortu ditu Olinpiar Jokoetan (zilarrezkoa 1998an eta brontzezkoa 2002an), munduko txapelduna izan da bost aldiz (1996, 1998, 2000, 2001 eta 2003) eta bederatzi aldiz Estatu Batuetako izotz gaineko irristaketa txapelketan (1996 eta 1998 eta 2005).
Kwan goi-mailan aritu da hamarkada batez, eta Estatu Batuetako historian sari gehien jaso dituen patinatzailea da. Izotzetako patinaje-pistan duen trinkotasun eta adierazkortasunagatik da ezaguna, eta, aldi berean, inoiz izan den patinatzaile onenetakotzat jotzen da.

## Erreferentziak

* ↑ California Births, (1905–1995)
* ↑ For Americans, lots of medals but a 'faceless' Olympics, by Mark Sappenfield, staff writer of The Christian Science Monitor, consultado el 6 de septiembre de 2006.
* ↑ Video Spotlight – Michelle Kwan, Asian Media Watch, consultado el 6 de septiembre de 2006.
* ↑ People in the News Spotlight – Michelle Kwan, CNN People in the News, consultado el 8 de octubre de 2006.

## Kanpo estekak

* Datuak: Q235254
* Multimedia: Michelle Kwan / Q235254
# Michelle French

Michelle Ann French (1977ko urtarrilaren 27a, New York) Ameriketako Estatu Batuetako futbol taldeko entrenatzaile nazionala da. Estatu Batuetako emakumezkoen futbol talde nazionaleko jokalari ohia ere bada, eta zilarrezko domina jaso zuen 2000ko AEBetako Olinpiar Taldeko kide izateagatik.

## Biografia

Gaztaroa
Washington estatuan jaio zen, bi aldiz izan zen Parade High School All-America, Kennedy High School-en, Burien, Washington-en.

### Jokalari gisa

Ikastetxe taldeetan
French Portlandeko Unibertsitatean egon zen 1995etik 1999ra, non Portland Pilots Women 's Soccer Taldean lau urteko estreinaldia izan zuen.
Portlanden hiru final jokatu zituen eta lehen aldiz All-American izan zen.
1997an izendatu zuten Hermann Award for the National Player of the Year-era eta 1998an finalista izan zen.
Klubetan
French-ek Washington Freedom taldean jokatu zuen 2001. urtean Emakume Batuen Futbol Elkartean ( Women's United Soccer Association, WUSA). 2002tik 2003ra San Jose CyberRay taldean jokatu zuen.
Frenchek W-Leaguean jokatu zuen Seattle Sounders Women taldearekin 2004, 2006 eta 2009an.
Nazioartean
1994tik 1999ra U-21 talde nazionaleko kide izan zen. 1997an, 1998an eta 1999ko Nordic Cup-eko lehiaketetan taldeko kapitaina izan zen.
Estatu Batuetako emakumezkoen futbol talde nazionalera deitu zuten eta 1997ko maiatzaren 11n lehen kopa irabazi zuen Ingalaterraren aurka.
Entrenatzaile gisa
French-ek USSF National bat dauka, entrenamendu lizentzia bat, eta hainbat urteko esperientzia du gazteak entrenatzen, institutuetan eta unibertsitateko graduetan. 2012an Seattle Sounders Women taldeko entrenatzaile gisa bi urteko kontratua sinatu zuela iragarri zen.
2013ko otsailean, Michelle French USSF taldean sartu zen AEBetako emakumezkoen selekzio nazionalaren entrenatzaile gisa.
Estatu Batuetako 20 urtetik beherakoekin emakumezko talde nazionalen programaren alderdi guztietan lan egin zuen, baita 18 urtetik beherakoekin eta 17 urtetik beherakoekin ere. Frenc-ek 2014ko FIFA U-20 Emakumeen Munduko Koparako taldea prestatu zuten (Kanadan ospatu zena) eta 2016ko Papua ginea Berrian ospatu zen FIFA U-20 Emakumeen Munduko Koparako taldea ere prestatu zuen, non taldeak ez zuen dominarik irabazi. 2017ko Otsailean, US Soccerrek emakumezkoen talde nazionaleko entrenatzaile laguntzaile izendatu zuen. 2017ko abenduaren 15ean, Portlandeko Unibertsitateak, Frenchen alma materrak, Garret Smith ordezkatzeko kontratatu zuela iragarri zuen, Portland Pilots emakumezkoen futbol programaren entrenatzaile nagusia izateko.

## Sariak eta aitorpenak

2010eko ekainaren 5ean Seattle Sounders FC futbol taldeak Golden Scarf saria eman zion.

## Erreferentziak

* ↑ (Ingelesez) RALEY, DAN. (2004-06-02). «Where Are They Now: Michelle French» seattlepi.com (Noiz kontsultatua: 2021-11-17).
* 1 2 3 «Player Bio: Michelle French - University of Washington Official Athletics Site» web.archive.org 2010-11-16 (Noiz kontsultatua: 2021-11-17).
* ↑ (Ingelesez) «News & Stories | U.S. Soccer Official Website» www.ussoccer.com (Noiz kontsultatua: 2021-11-17).

## Kanpo estekak

* Datuak: Q3311422